เราสามารถติดhiv จากการกินอาหารได้ไหมครับ หากมีเลือดhiv หยดลงในอาหารแล้วเราเอามากินแบบนี้จะติดไหมครับ
สวัสดีค่ะ หากเลือดที่หยดลงไปในอาหารมีเชื้อ HIV และเพิ่งหยดลงไปไม่นาน และหากในปากมีแผลอยู่ เมื่อทานอาหารที่เห็นเลือดนั้นเข้าไปในปาก อาจเสี่ยงต่อการติดเชื้อ HIV ได้ แต่ก็ถือว่าค่อนข้างน้อยแต่ในความเป็นจริง เมื่อเชื้อ HIV อยู่ภายนอกร่างกายก็จะตายในเวลาไม่นาน อีกทั้งหากเห็นเป็นหยดเลือดชัดเจน เราก็คงไม่ทานอาหารดังกล่าวเข้าไป แต่หากเรามองไม่เห็นชัดเจน แสดงว่าเลือดที่อาจปนเปื้อนมีปริมาณน้อยมาก หรืออาจไม่มีเลย ดังนั้นปริมาณเชื้อก็จะย่อมน้อยมากหรือไม่มีเลยเช่นกัน โอกาสที่จะติดจึงไม่น่าเกิดขึ้นได้ อีกทั้งก็ยังไม่เคยมีรายงานการติดเชื้อ HIV จากการทานอาหารค่ะ